Βόρεια Ρηνανία-Βεστφαλία

Η Βόρεια Ρηνανία-Βεστφαλία (γερμανικά: Nordrhein-Westfalen‎‎) είναι πληθυσμιακά το μεγαλύτερο ομόσπονδο κρατίδιο της Γερμανίας. Έχει πληθυσμό περίπου 18 εκατομμύρια κατοίκους και αντιπροσωπεί το 22% του Ακαθάριστου Εθνικού Προϊόντος της χώρας. Βρίσκεται στο δυτικό μέρος της Γερμανίας και συνορεύει με το Βέλγιο και την Ολλανδία. Η πρωτεύουσα είναι το Ντίσελντορφ και άλλες σημαντικές πόλεις του κρατιδίου είναι η Κολωνία (η μεγαλύτερη πόλη με 1 εκατομμύριο κατοίκους), το Ντόρτμουντ, το Έσσεν, το Άαχεν, το Ντούισμπουργκ, η Βόννη, το Μπίλεφελντ και το Μίνστερ. Ιστορία Το κρατίδιο της Βόρειας Ρηνανίας-Βεστφαλίας απέκτησε τις νομικές του βάσεις μετά τον Β΄ Παγκόσμιο Πόλεμο με το Διάταγμα 46 της βρετανικής κατοχικής δύναμης (23 Αυγούστου 1946). Το διάταγμα αυτό αποσκοπούσε στη διάλυση των περιοχών του παλαιού κρατιδίου της Πρωσίας, στην έκταση της βρετανικής κατοχικής ζώνης και στην επανίδρυση τους ως ανεξάρτητα κρατίδια. Για την ίδρυση του νέου κρατιδίου ενώθηκε το βόρειο μέρος της πρωσικής Ρηνανίας με την πρωσική Βεστφαλία. Το 1947 η βρετανική διοίκηση υποχρέωσε το μέχρι τότε ανεξάρτητο κρατίδιο του Λίππε να παραδώσει την ανεξαρτησία του. Κατόπιν διαπραγματεύσεων με τα γειτονικά κρατίδια Βόρεια Ρηνανία-Βεστφαλία και Κάτω Σαξονία, η διοίκηση του Λίππε αποφάσισε το κρατίδιο να προσχωρήσει στη Βόρεια Ρηνανία-Βεστφαλία. Διοίκηση Η διοίκηση του κρατιδίου αποτελείται από τα τοπικά υπουργεία τις διάφορες κρατιδιακές υπηρεσίες (Landesoberbehörden, Landesmittelbehörden και Untere Landesbehörden) Υπάρχουν 11 κρατιδιακά υπουργεία (2010): Υπουργείο Οικονομικών υπό Νόρμπερτ Βάλτερ Μποργιάνς Υπουργείο Εσωτερικών υπό Ραλφ Γιέγκερ Υπουργείο Καινοτομίας, Επιστήμης, Έρευνας και Τεχνολογίας υπό Ντσβένια Σούλτζε Υπουργείο Οικονομίας, Ενέργειας, Οικοδόμησης και Κυκλοφορίας υπό Χάρι Βοϊγκτσμπέργκερ Υπουργείο Εργασίας και Κοινωνικών Ασφαλίσεων υπό Γκούντραμ Σνάιντερ Υπουργείο Υγείας υπό Μπαρμπάρα Στέφενς Υπουργείο Δικαιοσύνης υπό Τόμας Κουτσάτι Υπουργείο Παιδείας και Περαιτέρω Κατάρτισης υπό Σύλβια Λέρμαν Υπουργείο Περιβάλλοντος, Προστασίας Φύσης, Γεωργίας και Προστασίας Καταναλωτών υπό Γιοχάνες Ρέμελ Υπουργείο Γενεών, Οικογενείας, Γυναικών και Ενσωμάτωσης υπό Ούτε Σέφερ Επιπλέον υπάρχει το Υπουργείο Ευρωπαϊκών και Ομοσπονδιακών Υποθέσεων υπό Ανγκέλικα Σβαλ-Ντύρεν. Οργανωτικά υπάγεται στην Κρατική Καγκελαρία. Διοικητική διαίρεση Η Βόρεια Ρηνανία-Βεστφαλία διαιρείται σε πέντε διοικητικές περιφέρειες (Bezirke): Άρνσμπεργκ (Arnsberg) με πρωτεύουσα το Άρνσμπεργκ Κολωνία (Köln) με πρωτεύουσα την Κολωνία Μίνστερ (Münster) με πρωτεύουσα το Μίνστερ Ντέτμολντ (Detmold) με πρωτεύουσα το Ντέτμολντ Ντίσελντορφ (Düsseldorf) με πρωτεύουσα το Ντίσελντορφ Στις βουλευτικές εκλογές στο κρατίδιο, που διεξήχθησαν στις 9 Μαΐου 2010, Ο κυβερνών συνασπισμός των Ελευθέρων Δημοκρατών και των Χριστιανοδημοκρατών της καγκελαρίου Άνγκελα Μέρκελ υπέστησαν ήττα και απώλεσαν την πλειοψηφία στην Άνω Βουλή. Στις 14 Ιουλίου 2010 το τοπικό κοινοβούλιο εξέλεξε νέα πρωθυπουργό τη Χανελόρε Κραφτ του SPD. Εκλογές Οι πιο πρόσφατες εκλογές διεξήχθησαν το 2017. Στις κρατιδιακές εκλογές του 2012 που διεξήχθησαν πρόωρα λόγω κατάρρευσης της κυβέρνησης συνασπισμού, υπέστη απώλειες το κόμμα της Μέρκελ. Πρωθυπουργοί Διάσημες προσωπικότητες Κόνραντ Αντενάουερ (δήμαρχος της Κολωνίας και, αργότερα, Καγκελάριος της Γερμανίας) Γκύντερ Βάλραφ (δημοσιογράφος) Φρίντριχ Ένγκελς (φιλόσοφος) Άλφρεντ Κρουπ (επιχειρηματίας) Φρίντριχ Βίλχελμ Μουρναόυ Λούντβιχ βαν Μπετόβεν (μουσικός συνθέτης) Χάινριχ Χάινε (ποιητής) Παραπομπές Εξωτερικοί σύνδεσμοι Επίσημη ιστοσελίδα nrw-tourism.com Ρηνανία-Βεστφαλία Βόρεια Ρηνανία-Βεστφαλία στο Curlie